תקנות הטיס (חומרים מסוכנים)

{{ח:התחלה}}
{{ח:כותרת|תקנות הטיס (חומרים מסוכנים), התשפ״ה–2025}}

{{ח:פתיח-התחלה}}
{{ח:תיבה|ק״ת תשפ״ה, 2518|תקנות הטיס (חומרים מסוכנים)|https://olaw.org.il/takanot/takanot-12028.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק הטיס#סעיף 74|סעיפים 74}} {{ח:חיצוני|חוק הטיס#סעיף 168|ו־168(א)(7)}} {{ח:חיצוני|חוק הטיס|לחוק הטיס, התשע״א–2011}} (להלן – החוק), בהתייעצות עם השר להגנת הסביבה לפי {{ח:חיצוני|חוק הטיס#סעיף 74|סעיף 74(ו) לחוק}}, לפי הצעת רשות התעופה האזרחית לפי {{ח:חיצוני|חוק הטיס#סעיף 168|סעיף 168(ב) לחוק}}, ולעניין {{ח:פנימי|סעיף 38|תקנה 38}} – לפי {{ח:חיצוני|חוק עקרונות האסדרה#סעיף 24|סעיף 24 לחוק עקרונות האסדרה, התשפ״ב–2021}} (להלן – חוק עקרונות האסדרה), ובאישור ועדת הכלכלה של הכנסת לפי {{ח:חיצוני|חוק העונשין#סעיף 2|סעיף 2(ב) לחוק העונשין, התשל״ז–1977}}, אני מתקינה תקנות אלה:
{{ח:סוגר}}
{{ח:מפריד}}

{{ח:קטע2||תוכן עניינים}}

{{ח:פנימי|פרק 1|פרק ראשון: הגדרות}}

{{ח:פנימי|פרק 2|פרק שני: הוראות כלליות}}

{{ח:פנימי|פרק 3|פרק שלישי: סיווג ואיסור הובלה}}

{{ח:פנימי|פרק 4|פרק רביעי: אריזה}}

{{ח:פנימי|פרק 5|פרק חמישי: תיוג וסימון}}

{{ח:פנימי|פרק 6|פרק שישי: חובות המוסר למשלוח}}

{{ח:פנימי|פרק 7|פרק שביעי: חובות מפעיל אווירי}}

{{ח:פנימי|פרק 8|פרק שמיני: מידע}}

{{ח:פנימי|פרק 9|פרק תשיעי: הוראות שונות}}

{{ח:קטע2|פרק 1|פרק ראשון: הגדרות}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”אריזה“ (Packaging) – כלי קיבול (Receptacle) וכן כל רכיב או חומר הדרוש כדי שכלי הקיבול ימלא את ייעודו;
{{ח:ת|סוג=הגדרה}} ”אריזה חיצונית“ (outer packaging) – שכבת ההגנה החיצונית של אריזה מורכבת (composite) או משולבת (combination), לרבות חומר סופג, מרפד, או כל רכיב אחר הנדרש להכיל את האריזה הפנימית או את כלי הקיבול ולהגן עליהם;
{{ח:ת|סוג=הגדרה}} ”אריזה פנימית“ (inner packaging) – אריזה שיש צורך, לפי ההוראות הטכניות, באריזה חיצונית לשם הובלתה;
{{ח:ת|סוג=הגדרה}} ”ההוראות הטכניות“ – {{ח:חיצוני|חוק הטיס|כהגדרת ”ההוראות הטכניות לחומרים מסוכנים“ בחוק}}, ולמעט הוראות מתוכן שהמנהל הודיע לארגון התעופה הבין־לאומי כי ישראל פועלת באופן שונה לגביהן לפי {{ח:חיצוני|חוק רשות התעופה האזרחית#סעיף 6|סעיף 6(ד) לחוק רשות התעופה האזרחית}}, ובמקומן יחולו ההוראות החלופיות להן הכלולות בהודעת המנהל כאמור;
{{ח:ת|סוג=הגדרה}} ”הרשאה“ (approval) – היתר שנותנת רשות מוסמכת במדינה מהמדינות המעורבות כהגדרתן {{ח:פנימי|סעיף 5|בתקנה 5}}, לשם אחד מאלה:
{{ח:תתת|(1)}} הובלה של חומרים מסוכנים האסורים להובלה בכלי טיס להובלת נוסעים או בכלי טיס של מטען, במקרים שבהם מצוין בהוראות הטכניות שניתן להוביל חומרים אלה בהרשאה;
{{ח:תתת|(2)}} מטרות אחרות כמפורט בהוראות הטכניות;
{{ח:ת|סוג=הגדרה}} ”חבילה“ (Package) – התוצר השלם של פעולת האריזה המכיל את האריזה ותכולתה, המוכנות להובלה;
{{ח:ת|סוג=הגדרה}} ”יחידת הטענה“ (Unit Load Device) – כל סוג של מכולת מטען (freight container), מכולה אווירית (aircraft container), משטח העמסה (Pallet) אווירי עם רשת או משטח העמסה אווירי עם רשת מעל איגלו;
{{ח:ת|סוג=הגדרה}} ”כלי טיס להובלת נוסעים“ (passenger aircraft) – כלי טיס הנושא אדם שאינו אחד מאלה:
{{ח:תתת|(1)}} איש צוות;
{{ח:תתת|(2)}} אדם שמעסיק המפעיל האווירי והנמצא בתפקיד;
{{ח:תתת|(3)}} בעל תפקיד רשמי בשירות המדינה או גוף ממלכתי או מטעמם;
{{ח:תתת|(4)}} אדם המלווה משגור או מטען אחר, לרבות כשהוא נוסע בדרכו לליווי המשגור או המטען כאמור, או בחזרה ממנה;
{{ח:ת|סוג=הגדרה}} ”כלי טיס של מטען“ (cargo aircraft) – כלי טיס, למעט כלי טיס להובלת נוסעים, הנושא טובין או רכוש;
{{ח:ת|סוג=הגדרה}} ”מדינת ביניים“ (state of transit) – מדינה שכלי טיס המוביל חומרים מסוכנים כמטען נוחת בה והיא אינה מדינת המוצא או מדינת היעד;
{{ח:ת|סוג=הגדרה}} ”מדינת חצייה“ (state of overflight) – מדינה שכלי טיס המוביל חומרים מסוכנים כמטען חולף במרחב האווירי הריבוני שלה בלא נחיתה;
{{ח:ת|סוג=הגדרה}} ”מדינת היעד“ (state of destination) – המדינה שבה מיועד המשגור לפריקה סופית מכלי הטיס;
{{ח:ת|סוג=הגדרה}} ”מדינת המוצא“ (state of origin) – המדינה שבה הועמס המשגור לראשונה בכלי הטיס;
{{ח:ת|סוג=הגדרה}} ”מספר UN“ ‏(UN Number) – מספר בן 4 ספרות לזיהוי חומר, פריט או קבוצה מוגדרת של חומרים או פריטים, שקבעה הוועדה המכונה United Nations Committee of Experts on the Transport of Dangerous Goods and on the Globally Harmonized System of Classification and Labelling of Chemicals, כמשמעותה בנספח 18 לאמנה;
{{ח:ת|סוג=הגדרה}} ”משגור“ (consignment) – חבילה אחת או יותר של חומרים מסוכנים שקיבל מפעיל אווירי משולח מסוים, במקום מסוים, בזמן מסוים, במשלוח מסוים, להובלה לפי שטר מטען אווירי אחד, אם הונפק, למקבל מסוים, במען מיועד מסוים;
{{ח:ת|סוג=הגדרה}} ”עטיפה“ (Overpack) – מעטה המשמש שולח אחד כדי להכיל חבילה אחת או יותר וליצור יחידת שינוע (handling unit) אחת לשם נוחות השינוע והאחסון;
{{ח:ת|סוג=הגדרה}} ”פטור“ (exemption) – היתר שאינו הרשאה, שנותנת רשות מוסמכת במדינה מהמדינות המעורבות כהגדרתן {{ח:פנימי|סעיף 6|בתקנה 6}}, המאפשר אי־עמידה בהוראות הטכניות;
{{ח:ת|סוג=הגדרה}} ”פציעה קשה“ (serious injury) – כהגדרתה {{ח:חיצוני|תקנות הטיס (חקירת תאונות ותקריות לכלי טיס)|בתקנות הטיס (חקירת תאונות ותקריות לכלי טיס), התשמ״ד–1984}};
{{ח:ת|סוג=הגדרה}} ”תאונת חומרים מסוכנים“ (dangerous goods accident) – אירוע הנוגע להובלת חומרים מסוכנים באוויר, שתוצאותיו הן מוות או פציעה קשה של אדם, או נזק חמור לרכוש או לסביבה;
{{ח:ת|סוג=הגדרה}} ”תאונת טיס“, ”תקרית טיס“ – כהגדרתן {{ח:חיצוני|חוק הטיס#סעיף 103|בסעיף 103 לחוק}};
{{ח:ת|סוג=הגדרה}} ”תקנות ההפעלה“ – {{ח:חיצוני|תקנות הטיס (הפעלת כלי טיס וכללי טיסה)|תקנות הטיס (הפעלת כלי טיס וכללי טיסה), התשמ״ב–1981}};
{{ח:ת|סוג=הגדרה}} ”תקרית חומרים מסוכנים“ (dangerous goods incident) – אירוע שאינו תאונת חומרים מסוכנים, הנוגע להובלת חומרים מסוכנים באוויר, בין שמתרחש בכלי טיס ובין שלא, שתוצאותיו הן פציעה של אדם, נזק לרכוש או לסביבה, אש, שבר, נזילה, דליפה של נוזלים או של קרינה, או ראיה אחרת לכך ששלמות האריזה נפגמה, וכן אירוע הקשור בהובלת חומרים מסוכנים שמסכן באופן חמור את כלי הטיס או את נוסעיו;
{{ח:ת|סוג=הגדרה}} ”תקרית חמורה“ – כמשמעותה {{ח:חיצוני|תקנות הטיס (סוגי תקריות חמורות)|בתקנות הטיס (סוגי תקריות חמורות), התשע״ד–2014}}.

{{ח:קטע2|פרק 2|פרק שני: הוראות כלליות}}

{{ח:סעיף|2|סייגים לתחולה}}
{{ח:תת|(א)}} חומר מסוכן שהימצאותו בכלי הטיס נחוצה לפי {{ח:חיצוני|תקנות הטיס (הפעלת כלי טיס וכללי טיסה)|תקנות ההפעלה}} או לפי כללי הכושר האווירי כמשמעותם {{ח:חיצוני|חוק הטיס#סעיף 50|בסעיף 50 לחוק}} {{ח:חיצוני|תקנות הטיס (נהלי תיעוד כלי טיס וחלקיהם)|ובתקנות הטיס (נהלי תיעוד כלי טיס וחלקיהם), התשל״ז–1977}}, החלים לגבי אותו כלי טיס, הוא חומר מסוכן שהימצאותו בכלי הטיס נחוצה בהתאם להוראות לפי {{ח:חיצוני|חוק הטיס#סעיף 74|סעיף 74(ה)(1) לחוק}}.
{{ח:תת|(ב)}} על אף האמור בתקנת משנה (א), תקנות אלה יחולו על חומר מסוכן שמובל בכלי הטיס כחלף לחומר מסוכן כאמור בתקנת משנה (א), וכן על חומר מסוכן שמובל בכלי הטיס לאחר שהוסר לשם החלפתו, והכול אלא אם כן נקבע אחרת בהוראות הטכניות.

{{ח:סעיף|3|רישיון הפעלה אווירית מתאים להובלת חומרים מסוכנים}}
{{ח:ת}} רישיון הפעלה אווירית מתאים לפי {{ח:חיצוני|חוק הטיס#סעיף 74|סעיף 74(א)(1) לחוק}} יהיה רישיון הפעלה אווירית שבמפרטי ההפעלה המהווים חלק ממנו הורשה בעל הרישיון להפעיל את כלי הטיס באחד מאלה:
{{ח:תת|(1)}} הובלת חומרים מסוכנים;
{{ח:תת|(2)}} עבודות אוויר שבהן נעשה שימוש בחומרים מסוכנים; לעניין זה, ”עבודות אוויר“ – הפעלה מסחרית שאינה הובלת נוסעים, מטען או דואר, בתמורה.

{{ח:סעיף|4|הובלת חומרים מסוכנים}}
{{ח:ת}} לא יוביל אדם חומר מסוכן בכלי טיס אלא לפי תקנות אלה וההוראות הטכניות.

{{ח:סעיף|5|הרשאה}}
{{ח:תת|(א)}} לא יוביל אדם בכלי טיס חומר מסוכן או בעל חיים חי הנגוע במחלה שלפי ההוראות הטכניות מותרים להובלה אווירית רק בהרשאת המדינות המעורבות, אלא אם כן ניתנה לכך הרשאה מכל המדינות המעורבות, ולפי תנאי הרשאה, והוא מקיים את {{ח:פנימי|סעיף 4|תקנה 4}}.
{{ח:תת|(ב)}} במקרים שבהם ישראל היא מדינה מעורבת, המנהל רשאי לתת הרשאה למבקש אם התמלאו כל אלה, ורשאי הוא להורות על תנאים להרשאה כאמור:
{{ח:תתת|(1)}} לפי ההוראות הטכניות, ניתן להוביל את החומר המסוכן או בעל החיים הנגוע במחלה רק אם התקבלה הרשאה מאת המדינות המעורבות לעשות כן;
{{ח:תתת|(2)}} הוא שוכנע כי תושג רמת בטיחות כוללת בהובלה, שהיא שוות ערך לזו המושגת בקיום ההוראות הטכניות.
{{ח:תת|(ג)}} בתקנה זו, ”המדינות המעורבות“ – מדינת המוצא ומדינת המפעיל, וכן כל מדינה נוספת שהרשאתה נדרשת לפי ההוראות הטכניות.

{{ח:סעיף|6|פטור}}
{{ח:תת|(א)}} על אף האמור בתקנות אלה ובהוראות הטכניות, לא יוביל אדם בכלי טיס חומר מסוכן שלפי ההוראות הטכניות אסור להובלה אווירית בנסיבות רגילות ושלא ניתן להובילו בהרשאת המדינות המעורבות, אלא אם כן ניתן לכך פטור מאת כל המדינות המעורבות ולפי תנאי הפטור.
{{ח:תת|(ב)}} במקרים שבהם ישראל היא מדינה מעורבת, לא ייתן המנהל פטור כאמור בתקנת משנה (א), לגבי הובלה בכלי טיס של חומר מסוכן {{ח:פנימי|סעיף 8|שתקנה 8}} חלה לגביו.
{{ח:תת|(ג)}} בתקנה זו, ”המדינות המעורבות“ – מדינת המוצא, מדינת היעד, מדינת המפעיל וכל מדינת ביניים ומדינת חצייה.

{{ח:קטע2|פרק 3|פרק שלישי: סיווג ואיסור הובלה}}

{{ח:סעיף|7|סיווג חומרים מסוכנים}}
{{ח:ת}} לא ימסור אדם להובלה בכלי טיס חומר מסוכן אלא אם כן החומר כאמור סווג לפי ההוראות הטכניות.

{{ח:סעיף|8|חומרים מסוכנים האסורים לחלוטין בהובלה אווירית}}
{{ח:ת}} לא יוביל אדם בכלי טיס חומר שלפי ההוראות הטכניות אסור בהובלה בכלי טיס בכל הנסיבות, וכן פריט או חומר שבתנאים רגילים לתובלה אווירית עלול להתפוצץ, להגיב בצורה מסוכנת, לייצר להבה או לפתח חום מסוכן או פליטה מסוכנת של אדים או גזים רעילים, משתכים או מתלקחים.

{{ח:קטע2|פרק 4|פרק רביעי: אריזה}}

{{ח:סעיף|9|דרישות אריזה כלליות}}
{{ח:תת|(א)}} לא ימסור אדם להובלה בכלי טיס חומר מסוכן אלא אם כן החומר כאמור ארוז לפי {{ח:פנימי|פרק 4|פרק זה}} ולפי ההוראות הטכניות.
{{ח:תת|(ב)}} בלי לגרוע מכלליות האמור בתקנת משנה (א), לא ימסור אדם להובלה בכלי טיס אריזה המשמשת להובלת חומרים מסוכנים באוויר, אלא אם כן האריזה עומדת בכל התנאים האלה:
{{ח:תתת|(1)}} היא באיכות טובה, מורכבת וסגורה באופן שימנע דליפה העלולה להיגרם בתנאים רגילים של הובלה באוויר בשל שינויים בטמפרטורה, בלחות או בלחץ, או בשל רעידות;
{{ח:תתת|(2)}} היא מתאימה לחומר המסוכן שהיא מכילה, ובכלל זה לסוג החומר ולכמותו, ולעניין אריזה הנמצאת במגע ישיר עם חומר מסוכן – היא גם עמידה בפני כל פעולה כימית או פעולה אחרת של החומר כאמור;
{{ח:תתת|(3)}} היא עומדת בדרישות המפורטות בהוראות הטכניות לעניין סוג החומר שהיא משמשת לאריזתו ולעניין מבנה האריזה;
{{ח:תתת|(4)}} היא מסוג שעמד בהצלחה בניסויים לפי דרישות ההוראות הטכניות, אם נדרשים ניסויים כאמור לפי ההוראות הטכניות;
{{ח:תתת|(5)}} אם תפקיד מרכזי שלה הוא להכיל נוזל שהוא חומר מסוכן – היא מסוגלת לעמוד בלחץ המפורט בהוראות הטכניות בלי לדלוף;
{{ח:תתת|(6)}} אם היא אריזה פנימית, היא תיארז, תאובטח (secured) או תרופד, באופן שימנע את שבירתה, קריעתה, דליפתה ובאופן שיווסת את תנועתה החופשית בתוך אריזה חיצונית, בתנאים רגילים של הובלה באוויר; חומרי ריפוד וספיגה שבהם נעשה שימוש באריזה, יהיו כאלה שלא יחוללו תגובה מסוכנת עם תכולת האריזה;
{{ח:תתת|(7)}} אם היא אריזה שנעשה בה שימוש חוזר – היא נבדקה ונמצאה בלא שיתוך או סימני נזק אחרים, וננקטו כל האמצעים ההכרחיים, כך שיימנע זיהום של התכולה המיועדת להיארז במסגרת השימוש החוזר באותה אריזה;
{{ח:תתת|(8)}} אם היא אריזה שרוקנה מחומר מסוכן, אינה נקייה ועלולה להוות סיכון בשל תכונות החומר שהיה ארוז בה – היא תיסגר, תיאטם ותטופל לפי הסיכון שהיא מהווה; לא ייעשה שימוש באריזה שכמות מזיקה של חומר מסוכן נדבקה לצידה החיצוני;
{{ח:תתת|(9)}} אם האריזה יוצרה לפי מפרט הכלול בהוראות הטכניות – היא סומנה לפי האמור בהן, אלא אם כן נקבע אחרת בהוראות הטכניות;
{{ח:תתת|(10)}} אם האריזה לא יוצרה לפי מפרט הכלול בהוראות הטכניות – היא לא תסומן כאריזה העומדת במפרט כאמור, אלא אם כן נקבע אחרת בהוראות הטכניות.

{{ח:קטע2|פרק 5|פרק חמישי: תיוג וסימון}}

{{ח:סעיף|10|תיוג}}
{{ח:ת}} לא ימסור אדם להובלה בכלי טיס חבילה המכילה חומרים מסוכנים וכן יחידת הטענה המכילה חבילות כאמור אלא אם כן החבילה או יחידת ההטענה, לפי העניין, תויגה בתגיות מתאימות לציון סוג הסיכון ובתגיות שינוע (handling labels) מתאימות, והכול כנדרש בהוראות הטכניות; לעניין זה, ”סוג הסיכון“ – הסיכון הנובע מהחומר המסוכן.

{{ח:סעיף|11|סימון חבילות המכילות חומרים מסוכנים}}
{{ח:ת}} לא ימסור אדם להובלה בכלי טיס חבילה המכילה חומרים מסוכנים, אלא אם כן סימן אותה בשם המתאים למשלוח של התכולה, במספר UN, אם נקבע, ובכל סימון אחר כנדרש בהוראות הטכניות, והכול אלא אם כן נקבע אחרת בהוראות הטכניות לעניין חובת הסימון או אופן הסימון.

{{ח:סעיף|12|סימון אסור לעניין חבילה המכילה חומרים מסוכנים שהם נוזלים}}
{{ח:ת}} לא ימסור אדם להובלה בכלי טיס חבילה המכילה נוזלים שהם חומרים מסוכנים, אם סומנה בחיצים, למעט חיצים המציינים את מצבה הנכון של החבילה.

{{ח:סעיף|13|שפת הסימון}}
{{ח:ת}} לא ימסור אדם להובלה בכלי טיס חומר מסוכן אלא אם כן וידא כי כל סימון הקשור בחומרים מסוכנים הוא בשפה האנגלית, ואם דרשה זאת מדינת המוצא – גם בשפה שדרשה מדינת המוצא.

{{ח:קטע2|פרק 6|פרק שישי: חובות המוסר למשלוח}}

{{ח:סעיף|14|דרישות כלליות}}
{{ח:ת}} לא ימסור אדם חבילה או עטיפה המכילה חומרים מסוכנים להובלה בכלי טיס, אלא אם כן וידא מראש כי התקיימו כל אלה:
{{ח:תת|(1)}} אותם חומרים מסוכנים –
{{ח:תתת|(א)}} אינם אסורים להובלה באוויר לפי {{ח:פנימי|סעיף 8|תקנה 8}};
{{ח:תתת|(ב)}} מסווגים, ארוזים, מסומנים ומתויגים כנדרש לפי תקנות אלה וההוראות הטכניות;
{{ח:תתת|(ג)}} הם במצב מתאים להובלה בכלי טיס לפי ההוראות הטכניות;
{{ח:תתת|(ד)}} מלווים בתעודת משלוח חומרים מסוכנים ערוכה כראוי כאמור {{ח:פנימי|סעיף 15|בתקנה 15}};
{{ח:תת|(2)}} כל מי שהיה מעורב בהכנת החומר המסוכן להובלה בכלי טיס עבר הדרכה כנדרש בהוראות הטכניות;
{{ח:תת|(3)}} חבילות או עטיפות של חומרים מסוכנים יימסרו למפעיל האווירי בנפרד מחבילות או עטיפות שאינן מכילות חומרים מסוכנים, למעט אם נקבע אחרת בהוראות הטכניות;
{{ח:תת|(4)}} אם נעשה שימוש בעטיפה –
{{ח:תתת|(א)}} בוצעו במלואן ההוראות הטכניות שעניינן הפרדה ואבטחה של חבילות בעטיפה;
{{ח:תתת|(ב)}} אין חשד כי נפגמה שלמותן של החבילות שבעטיפה;
{{ח:תתת|(ג)}} העטיפה אינה פוגעת בתפקוד האריזות של החבילות שבעטיפה;
{{ח:תת|(5)}} החומר המסוכן לא נמסר בתוך יחידת הטענה, אלא במקרים המותרים לכך לפי ההוראות הטכניות.

{{ח:סעיף|15|תעודת משלוח חומרים מסוכנים}}
{{ח:תת|(א)}} אלא אם כן נקבע אחרת בהוראות הטכניות, המוסר חומרים מסוכנים להובלה בכלי טיס ימסור למפעיל האווירי שני עותקים של תעודת משלוח חומרים מסוכנים, מלאים וחתומים בידו; תעודת משלוח כאמור תהיה בשפה האנגלית, ואם דרשה זאת מדינת המוצא – גם בשפה שדרשה מדינת המוצא, ותכיל את כל הפרטים הנדרשים לפי ההוראות הטכניות, ובכלל זה הצהרה כאמור בתקנת משנה (ב).
{{ח:תת|(ב)}} כל עותק של תעודת משלוח חומרים מסוכנים יכיל הצהרה החתומה בידי מוסר החומרים המסוכנים להובלה בכלי טיס, שלפיה החומרים המסוכנים מתוארים תיאור מלא ומדויק באמצעות שמות המתאימים למשלוח שלהם, והם מסווגים, ארוזים, מסומנים, מתויגים ובמצב מתאים להובלה בכלי טיס לפי דרישות ההוראות הטכניות הנוגעות לעניין.
{{ח:תת|(ג)}} המוסר חומרים מסוכנים להובלה בכלי טיס ישמור עותק של תעודת משלוח לחומרים מסוכנים כאמור בתקנת משנה (א) וכל מידע, מסמכים או תיעוד אחרים שנדרש לשומרם לפי ההוראות הטכניות, לתקופה של שלושה חודשים לפחות.

{{ח:סעיף|16|שטר מטען אווירי}}
{{ח:ת}} המוסר חומרים מסוכנים להובלה בכלי טיס יוודא כי בשטר המטען האווירי, אם הונפק, יצוין באופן ברור שהמשגור מכיל חומרים מסוכנים כמתואר בתעודת משלוח חומרים מסוכנים שצורפה אליו, וכן יציין, אם הדבר נדרש, כי יש להטעין את המשגור בכלי טיס של מטען בלבד; שטר מטען אווירי כאמור יהיה בשפה האנגלית, ואם דרשה זאת מדינת המוצא – גם בשפה שדרשה מדינת המוצא.

{{ח:סעיף|17|הצהרה על הדרכה בעניין חומרים מסוכנים}}
{{ח:ת}} המוסר חבילה או עטיפה המכילה חומרים מסוכנים להובלה בכלי טיס, ימסור למפעיל האווירי הצהרה שלפיה כל מי שהיה מעורב בהכנת החומרים כאמור להובלה בכלי הטיס עבר הדרכה כנדרש בהוראות הטכניות לעניין זה.

{{ח:סעיף|18|מילוי חובות המוסר למשלוח באמצעות מי מטעמו}}
{{ח:ת}} המוסר חומר מסוכן להובלה בכלי טיס רשאי למלא את חובותיו לפי תקנות אלה באמצעות מי מטעמו; אין באמור כדי לגרוע מאחריותו של המוסר חומר מסוכן להובלה כאמור למילוי החובות החלות עליו לפי תקנות אלה.

{{ח:קטע2|פרק 7|פרק שביעי: חובות מפעיל אווירי}}

{{ח:סעיף|19|קבלת חומרים מסוכנים להובלה}}
{{ח:ת}} מפעיל אווירי לא יקבל חומר מסוכן להובלה בכלי טיס אלא אם כן התקיימו כל אלה:
{{ח:תת|(1)}} החומר המסוכן מלווה בשני עותקים של תעודת משלוח חומרים מסוכנים מלאה וחתומה כאמור {{ח:פנימי|סעיף 15|בתקנה 15}}, או במסמך מתאים אחר לפי ההוראות הטכניות, אלא אם כן נקבע בהן אחרת;
{{ח:תת|(2)}} המפעיל האווירי בדק את החבילה, העטיפה או מכולת המטען, המכילה את החומר המסוכן, לפי העניין, לפי נוהלי קבלת המטען המפורטים בהוראות הטכניות, וכן וידא כי הן במצב מתאים להובלה בכלי טיס;
{{ח:תת|(3)}} אם החומר המסוכן נמסר בישראל למפעיל האווירי – צורפה למשגור המכיל את החומר המסוכן הצהרת המוסר שלפיה כל מי שהיה מעורב בהכנת החומר המסוכן להובלה בכלי טיס עבר הדרכה כנדרש בהוראות הטכניות, כאמור {{ח:פנימי|סעיף 17|בתקנה 17}}.

{{ח:סעיף|20|רשימת תיוג של בדיקות בעת קבלת חומר מסוכן למשלוח}}
{{ח:ת}} מפעיל אווירי יכין לשימוש מי שפועל מטעמו לעניין קבלת חומרים מסוכנים למשלוח, רשימת תיוג של בדיקות שיש לערוך בעת קבלה של חומרים מסוכנים למשלוח, כאמצעי עזר להבטיח את התקיימות דרישות {{ח:פנימי|סעיף 19|תקנה 19}}; רשימת התיוג כאמור תהיה מקובלת על המנהל כאמור {{ח:חיצוני|תקנות הטיס (הפעלת כלי טיס וכללי טיסה)#סעיף 545ד|בתקנה 545ד לתקנות ההפעלה}}, ויחולו לעניין זה הוראות {{ח:חיצוני|תקנות הטיס (הפעלת כלי טיס וכללי טיסה)#סעיף 545ד|התקנה האמורה}}.

{{ח:סעיף|21|חובות המפעיל האווירי בהטענת חומרים מסוכנים}}
{{ח:תת|(א)}} המפעיל האווירי יוודא כי לא תוטען חבילה או עטיפה המכילה חומרים מסוכנים, או מכולת מטען המכילה חומרים רדיואקטיביים, בכלי טיס או ביחידת הטענה, אלא אם כן נבדקה בסמוך לטעינה כאמור ולא נמצאו בה סימנים של דליפה או נזק.
{{ח:תת|(ב)}} המפעיל האווירי יוודא כי לא תוטען יחידת הטענה שבה חומרים מסוכנים בכלי טיס, אלא אם כן יחידת ההטענה נבדקה בסמוך לטעינה ולא נמצא כל סימן לדליפה של חומר מסוכן המצוי בה או נזק לחומר מסוכן כאמור.
{{ח:תת|(ג)}} קיים חשש, לדעת המפעיל האווירי, שחבילה המכילה חומרים מסוכנים שהוטענה בכלי טיס ניזוקה או שיש דליפה ממנה, יוציא המפעיל האווירי את החבילה מכלי הטיס או יוודא שהיא תוצא ממנו בידי מי שהוסמך לכך, וכן יוודא שיתרת המשגור היא במצב תקין להובלה אווירית ושלא הזדהמו כל כבודה או מטען אחרים.
{{ח:תת|(ד)}} נודע למפעיל אווירי כי כבודה או מטען שאינם מזוהים כמכילים חומר מסוכן הזדהמו, וקיים חשד כי מקור הזיהום הוא בחומר מסוכן, ינקוט המפעיל האווירי צעדים סבירים לזיהוי מקור הזיהום וטיבו לפני שימשיך בהטענת הכבודה או המטען שהזדהמו; נמצא או נחשד כי החומר המזהם הוא חומר מסוכן, יפריד המפעיל האווירי את הכבודה או המטען שהזדהמו וינקוט פעולות מתאימות לאיון כל סיכון מזוהה, בטרם ימשיך בהובלתם בכלי הטיס.

{{ח:סעיף|22|הגבלת הטענה בתאי נוסעים ובתא הטייס}}
{{ח:ת}} מפעיל אווירי לא יוביל חומרים מסוכנים בתא שנמצאים בו נוסעים או בתא הטייס, אלא בנסיבות שבהן הדבר מותר לפי ההוראות הטכניות.

{{ח:סעיף|23|הטענה ואחסנה של חומרים מסוכנים בכלי טיס}}
{{ח:ת}} מפעיל אווירי יבטיח כי חבילות ועטיפות המכילות חומרים מסוכנים ומכולות מטען המכילות חומרים רדיואקטיביים יוטענו ויאוחסנו בכלי טיס לפי ההוראות הטכניות, ובכלל זה יבטיח כי –
{{ח:תת|(1)}} לא יוטענו בכלי טיס להובלת נוסעים חומרים מסוכנים אלא אם כן הדבר מותר לפי ההוראות הטכניות;
{{ח:תת|(2)}} לא יאוחסנו בכלי טיס זו לצד זו חבילות המכילות חומרים מסוכנים העלולים להגיב באופן מסוכן בבואם במגע זה עם זה;
{{ח:תת|(3)}} לא יאוחסנו בכלי טיס חבילות המכילות חומרים מסוכנים במצב המאפשר תגובה הדדית בין החומרים כאמור במקרה של דליפה;
{{ח:תת|(4)}} אחסנת חבילות המכילות חומרים מסוכנים בכלי הטיס תיעשה בהתאם להוראות הטכניות בדבר הפרדה של חבילות.

{{ח:סעיף|24|בדיקה של דליפה או נזק וטיפול בזיהום לאחר פריקת חומר מסוכן}}
{{ח:תת|(א)}} מפעיל אווירי יבדוק כל אריזה או עטיפה המכילה חומרים מסוכנים או מכולת מטען המכילה חומר רדיואקטיבי, מייד עם פריקתן מכלי הטיס או מיחידת ההטענה, לשם גילוי סימנים של נזק או דליפה.
{{ח:תת|(ב)}} מצא המפעיל האווירי סימן לנזק או לדליפה כאמור בתקנת משנה (א), יבדוק אם נגרם נזק או זיהום באזור בכלי הטיס שבו אוחסנו החומרים המסוכנים.
{{ח:תת|(ג)}} המפעיל האווירי ירחיק מכלי הטיס בלא דיחוי כל זיהום מסוכן שנמצא בכלי הטיס כתוצאה מדליפה או נזק של חומרים מסוכנים.

{{ח:סעיף|25|קבלתם והובלתם של רעלים, חומרים מידבקים וחומרים רדיואקטיביים}}
{{ח:תת|(א)}} מפעיל אווירי יעמוד בדרישות המפורטות בהוראות הטכניות בעת קבלה והובלה של רעלים, חומרים מידבקים וחומרים רדיואקטיביים, כמשמעותם בהוראות הטכניות.
{{ח:תת|(ב)}} מפעיל אווירי יפסיק מייד את פעילותו של כלי טיס שאירע בו זיהום של חומר רדיואקטיבי, ולא יחדש את פעילותו עד שרמת הקרינה בכל משטח שיש אליו גישה ורמת הזיהום הבלתי קבועה, לא יעלו על הערכים שנקבעו בהוראות הטכניות.
{{ח:תת|(ג)}} מפעיל אווירי יבטיח כי חבילות המכילות חומרים רדיואקטיביים יאוחסנו בכלי הטיס כך שהן מופרדות מבני אדם, מבעלי חיים ומסרטי צילום שלא פותחו, כמפורט בהוראות הטכניות.

{{ח:סעיף|26|הגנה ואבטחה של חומרים מסוכנים}}
{{ח:ת}} מפעיל אווירי יבטיח כי חומרים מסוכנים יוגנו מפני נזק בעת הטענתם לכלי טיס, ידאג לאבטחת מטען המכיל חומרים מסוכנים באופן שימנע כל אפשרות של תזוזה של מטען כאמור בעת הטיסה, וכן ידאג כי חומרים רדיואקטיביים יאובטחו כך שבכל עת יישמרו דרישות {{ח:פנימי|סעיף 25|תקנה 25(ג)}}.

{{ח:סעיף|27|הטענת חומרים מסוכנים בכלי טיס של מטען}}
{{ח:ת}} המפעיל האווירי יוודא שחבילות של חומרים מסוכנים הנושאות תיוג שלפיו יש להטעינן בכלי טיס של מטען בלבד, יוטענו לפי ההוראות הטכניות החלות לעניין זה.

{{ח:סעיף|28|דיווח על יישום דרישות מחמירות מהדרישות הקבועות בהוראות הטכניות}}
{{ח:ת}} החליט מפעיל אווירי ליישם דרישות מחמירות מאלה הקבועות בהוראות הטכניות, יודיע על כך לרשות או לארגון התעופה הבין־לאומי, לבחירתו, לשם פרסום הדבר בהוראות הטכניות; קיבלה הרשות הודעה כאמור, תעביר את ההודעה לארגון התעופה הבין־לאומי, לשם פרסום כאמור.

{{ח:סעיף|29|מילוי חובות המפעיל האווירי באמצעות מי מטעמו}}
{{ח:ת}} מפעיל אווירי רשאי למלא את חובותיו לפי תקנות אלה באמצעות מי מטעמו; אין באמור כדי לגרוע מאחריותו של המוביל האווירי למילוי החובות החלות עליו לפי תקנות אלה.

{{ח:קטע2|פרק 8|פרק שמיני: מידע}}

{{ח:סעיף|30|מידע לטייס המפקד ולאחראי על שליטה תפעולית}}
{{ח:ת}} מפעיל אווירי המתכוון להוביל חומרים מסוכנים ימציא לטייס המפקד הצפוי להפעיל את כלי הטיס, מוקדם ככל האפשר לפני תחילת הטיסה, מידע בכתב הנדרש לעניין זה לפי ההוראות הטכניות, וכן ימסור מידע כאמור לאחראי מטעם המפעיל האווירי על השליטה התפעולית בכלי הטיס, כהגדרתה {{ח:חיצוני|תקנות הטיס (הפעלת כלי טיס וכללי טיסה)|בתקנות ההפעלה}}.

{{ח:סעיף|31|מידע לנוסעים}}
{{ח:ת}} מפעיל אווירי ובעל רישיון להפעלת שדה תעופה לפי {{ח:חיצוני|חוק הטיס#פרק ב סימן ו|סימן ו׳ בפרק ב׳ לחוק}} יוודאו כי נוסע יקבל מידע כאמור בהוראות הטכניות לעניין סוגי חומרים מסוכנים, כמויותיהם ותנאים להובלתם, שבהתקיימם הוא רשאי להוביל חומרים כאמור, לשימושו האישי, בכלי טיס, וכן יודיעו לנוסע כי הובלה של חומר מסוכן מסוג אחר מהסוגים המפורטים, בתנאים אחרים מהתנאים המפורטים, או בכמות העולה על הכמות כאמור, במטענו, ובכלל זה במטען היד שלו – אסורה.

{{ח:סעיף|32|מידע לאנשים אחרים}}
{{ח:ת}} המפעיל האווירי, המוסר חומרים מסוכנים להובלה בכלי טיס, וכל גוף אחר מטעמם הקשור בהובלת חומרים מסוכנים בכלי טיס, יספק לכל מי שפועל מטעמו כל מידע הדרוש למילוי חובותיו של הפועל מטעמו כאמור, לעניין הובלה (transport) של החומרים המסוכנים, וכן הוראות לעניין הפעולות שעליו לנקוט במקרה חירום הנובע מהובלה כאמור.

{{ח:סעיף|33|מידע ליחידת נת״א וחובת יחידת נת״א במקרה חירום}}
{{ח:ת}} בכל מקרה חירום בעת טיסה, יודיע הטייס המפקד ליחידת הנת״א הנוגעת בדבר, בהקדם האפשרי, על כל חומר מסוכן הנמצא בכלי הטיס, ויעביר ליחידת הנת״א את כל המידע הנדרש בעניין לפי ההוראות הטכניות; יחידת הנת״א תעביר מידע כאמור לרשויות המתאימות בשדה התעופה הנוגע בדבר.

{{ח:סעיף|34|מסירת מידע במקרה של תאונת טיס, תקרית חמורה או תקרית טיס}}
{{ח:תת|(א)}} מפעיל אווירי של כלי טיס המוביל חומרים מסוכנים כמטען, שהיה מעורב בתאונת טיס או בתקרית חמורה שעלולים להיות מעורבים בה חומרים מסוכנים המובלים כמטען, יספק, בלא דיחוי, לשירותי ההצלה והחירום המטפלים בתאונת הטיס או בתקרית החמורה מידע כאמור {{ח:פנימי|סעיף 30|בתקנה 30}} בדבר החומרים המסוכנים הנמצאים בכלי הטיס.
{{ח:תת|(ב)}} המפעיל האווירי כאמור בתקנת משנה (א) יספק מידע כאמור באותה תקנת משנה בהקדם האפשרי גם לרשות המוסמכת לעניין זה במדינת המפעיל ולרשות המוסמכת לעניין זה במדינה שבה התרחשה תאונת הטיס או התקרית החמורה.
{{ח:תת|(ג)}} מפעיל אווירי של כלי טיס המוביל חומרים מסוכנים כמטען, שהיה מעורב בתקרית טיס, יספק מידע כאמור בתקנת משנה (א) לרשות המוסמכת לעניין זה במדינה שבה התרחשה תקרית הטיס, לפי דרישתה.
{{ח:תת|(ד)}} אין בהוראות תקנה זו כדי לגרוע מחובות ההודעה לפי {{ח:חיצוני|חוק הטיס#סעיף 106|סעיף 106 לחוק}} {{ח:חיצוני|חוק הטיס#פרק ח|ופרק ח׳ לחוק}}.
{{ח:תת|(ה)}} בתקנה זו, ”הרשות המוסמכת“, בישראל – הרשות.

{{ח:סעיף|35|דיווח על תאונת חומרים מסוכנים או תקרית חומרים מסוכנים}}
{{ח:תת|(א)}} מפעיל אווירי ידווח על תאונת חומרים מסוכנים או תקרית חומרים מסוכנים שבה היה מעורב כלי טיס שהוא המפעיל האווירי שלו, לרשות המוסמכת לעניין זה במדינת המפעיל, ולרשות המוסמכת לעניין זה במדינה שבה התרחשה תאונת החומרים המסוכנים או תקרית החומרים המסוכנים, לפי העניין, בהתאם למתכונת הדיווח שעליה הורתה לו אותה רשות.
{{ח:תת|(ב)}} אין בדיווח לפי תקנה זו כדי לגרוע מחובות ההודעה לפי {{ח:חיצוני|חוק הטיס#סעיף 106|סעיף 106 לחוק}} {{ח:חיצוני|חוק הטיס#פרק ח|ופרק ח׳ לחוק}}.
{{ח:תת|(ג)}} בתקנה זו, ”הרשות המוסמכת“, בישראל – הרשות.

{{ח:סעיף|36|דיווח על חומרים מסוכנים שאינם מוצהרים}}
{{ח:תת|(א)}} נודע למפעיל אווירי של כלי טיס כי במטען או בדואר המובלים או המיועדים להובלה בכלי הטיס נמצאים חומרים מסוכנים שלא הוצהר עליהם או שהוצהר עליהם באופן שגוי, ידווח על כך לרשות המוסמכת לעניין זה במדינת המפעיל ולרשות המוסמכת לעניין זה במדינה שבה נמצאו החומרים המסוכנים במטען או בדואר כאמור.
{{ח:תת|(ב)}} נודע למפעיל אווירי של כלי טיס כי בכליו או בכבודתו של נוסע או איש צוות נמצאים חומרים מסוכנים מסוג או בכמות שהובלתם בכלי טיס לשימוש אישי אסורה לפי ההוראות הטכניות, ידווח על כך המפעיל האווירי לרשות המוסמכת לעניין זה במדינת המפעיל ולרשות המוסמכת לעניין זה במדינה שבה נמצאו החומרים המסוכנים אצל הנוסע או איש הצוות כאמור.
{{ח:תת|(ג)}} בתקנה זו, ”הרשות המוסמכת“, בישראל – הרשות.

{{ח:סעיף|37|דיווח על הובלת חומרים מסוכנים בניגוד להוראות הטכניות}}
{{ח:תת|(א)}} מפעיל אווירי ידווח למנהל ולרשות המוסמכת לעניין זה במדינת המוצא על כל מקרה שבו התגלה כי הוא הוביל בכלי טיס חומר מסוכן –
{{ח:תתת|(1)}} שלא הוטען, הופרד או אובטח כנדרש לפי ההוראות הטכניות;
{{ח:תתת|(2)}} שלא ניתן לגביו מידע לטייס המפקד לפי {{ח:פנימי|סעיף 30|תקנה 30}}.
{{ח:תת|(ב)}} בתקנה זו, ”הרשות המוסמכת“, אם מדינת המוצא היא ישראל – הרשות.

{{ח:קטע2|פרק 9|פרק תשיעי: הוראות שונות}}

{{ח:סעיף|38|בחינה לפי {{ח:חיצוני|חוק עקרונות האסדרה|חוק עקרונות האסדרה}}}}
{{ח:תת|(א)}} המנהל יפרסם באתר האינטרנט של הרשות את המועד לבחינה ראשונה של תיקונים לתקנות אלה שחל עליהם {{ח:חיצוני|חוק עקרונות האסדרה#סעיף 24|סעיף 24 לחוק עקרונות האסדרה}}.
{{ח:תת|(ב)}} הרשות תבצע בחינה ראשונה של תקנות אלה לפי {{ח:חיצוני|חוק עקרונות האסדרה#סעיף 24|סעיף 24 לחוק עקרונות האסדרה}}, בתום עשר שנים מיום תחילתן.

{{ח:סעיף|39|ביטול}}
{{ח:ת}} {{ח:חיצוני|תקנות הטיס (הובלת חומרים מסוכנים)|תקנות הטיס (הובלת חומרים מסוכנים), התשמ״ד–1983}} – בטלות.

{{ח:סעיף|40|תחילה}}
{{ח:תת|(א)}} תחילתן של תקנות אלה שלושה חודשים מיום פרסומן.
{{ח:תת}} {{ח:הערה|התקנות פורסמו ביום 28.8.2025.}}
{{ח:תת|(ב)}} על אף האמור בתקנת משנה (א), מותר לפעול לפי {{ח:פנימי|סעיף 20|תקנה 20 לתקנות אלה}} החל מחודש מיום פרסומן.

{{ח:חתימות|כ׳ באב התשפ״ה (14 באוגוסט 2025)}}
* '''מירי רגב'''
שרת התחבורה והבטיחות בדרכים
{{ח:סוגר}}
{{ח:סוף}}
[[קטגוריה:בוט חוקים]]